open-index/open-wikipedia-markdown huggingface dataset:
קרחון פיטו

**קרחון פיטו **(באנגלית: **The Peyto Glacier**) הוא קרחון הממוקם בלב הרי הרוקי הקנדיים, בשטח הפרק הלאומי באנף, בפרובינציית אלברטה שבקנדה.

## גאוגרפיה
הקרחון נמצא כ-90 קילומטרים צפונית מערבית מהעיירה באנף. הקרחון ממוקם בסמוך לכביש המהיר אייספילדס, והגישה אל הקרחון היא מכביש זה.
קרחון פיטו מהווה חלק משדה הקרח ואפטה, אשר ממוקם על קו פרשת המים של אמריקה. מימי הקרחון הנמסים, והסחף שנגרף עימהם יוצר את צבע הטורקיז הייחודי של אגם פיטו, צבע אשר הופך את האגם ליעד תיירותי פופולרי.

## השפעת התחממות כדור הארץ על הקרחון
בשל התחממות כדור הארץ, ובדומה לקרחונים אחרים, קרחון פיטו נסוג בקצב מהיא, במיוחד מאז המחצית האחרונה של המאה ה-20. בשנת 1896 שטחו של הקרחון היה 16.74 קמ"ר; בשנת 1917 נמדד שטחו ונעמד על 16 קמ"ר. בשנת 1966 שטחו של הקרחון היה 13.11 קמ"ר (או 13.40 קמ"ר לפי מדידה אחרת), ובשנת 1996 שטחו של הקרחון עמד על 12.94 קמ"ר. ממדידות אלה עולה כי נפחו של הקרחון איבד כ-70% מהמסה שלו במשך כמאה שנים.

## טיפוס הרים
בסמוך לקרחון נמצאת ביקתת פיטו, המשמשת מטפסי הרים באזור.

## מקור השם
הקרחון נקרא על שם ביל פיטו, מהשומרים הראשונים של הפארק הלאומי באנף.

## לקריאה נוספת

C. SIMON L. OMMANNEY, GLACIERS OF THE CANADIAN ROCKIES, U.S. GEOLOGICAL SURVEY PROFESSIONAL PAPER 1386–J–1, pp. 234 - 237.


## קישורים חיצוניים

## הערות שוליים

קטגוריה:הפארק הלאומי באנף
פיטו
ארתור הוברט

**ארתור (אשר) הוברט** (באנגלית: **Arthur Hubert**; ~1904 - 11 באוקטובר 1991) היה איש עסקים ונדבן יהודי בריטי - גרמני.

## קורות חיים
נולד בשליכטרן , גרמניה, לאב סוחר מתכות. למד בפולדה ונישא. בשנת 1938 נשלח למחנה בוכנוואלד, ומיד עם שחרורו נמלט מאימת הנאצים לאנגליה עם אשתו ובנו הקטן. הזוג הוברט הגיע יום לפני פרוץ מלחמת העולם השנייה והתיישב בבלקברן. עם כניסת בריטניה למלחמה (מבצע דינמו) הוגלו יחד עם פליטים יהודים ונתיני אויב אחרים לאי מאן בגלל היותם נתיני מדינת אויב.

בתחילת דרכו באנגליה עסק במסחר מתכות, הוא הצטרף כבר בשנת 1944 לחברה שעסקה בגרוטאות מתכת, ובהמשך נעשה שותף עם אחיו ולטר וכמה מידידיו בחברת מתכות גדולה שהונפקה לבורסה בשנת 1964 כשהוברט משמש יו"ר החברה. בשנת 1976 מכר הוברט את החברה. ובשנת 1987 עלה לישראל והשתקע בירושלים שבה חי עד מותו באוקטובר 1991.

הוברט תמך בעיקר במוסדות חינוך יהודיים אורתודוקסיים ברחבי אנגליה, אירופה ושאר העולם. בין היתר תרם בבשתנ 1971 רבע מיליון ל"י לישיבת פוניבז'. על שמו נקרא אחד מחדרי הישיבות הגדולים בקומת הכניסה לבניין הישיבה המרכזי "אולם הוברט". בשנת 1978 זכה בתואר דוקטור לשם כבוד מטעם אוניברסיטת בר-אילן בשל תרומותיו למוסד זה.

## קישורים חיצוניים
* הוברט, ארתור, ב"מילון פלגרייב להיסטוריה אנגלית-יהודית" (Palgrave Dictionary of Anglo-Jewish History), 2011, עמ' 441. 
* פרטים ביוגרפיים ופרטים על שישה "מפתחות כבוד" שהוענקו לאחים הוברט בשל תרומותיהם לקהילות יהודיות בהיילוק ובווייטפילד, מנצ'סטר; ולישיבת גייטסהד.

## הערות שוליים

קטגוריה:אנשי עסקים יהודים בריטים
קטגוריה:נדבנים יהודים גרמנים
קטגוריה:אנשי עסקים יהודים גרמנים
קטגוריה:פליטי רדיפות הנאצים
קטגוריה:עולים בשנות ה-1980
קטגוריה:נדבנים יהודים בריטים
קטגוריה:מהגרים מגרמניה לממלכה המאוחדת
קטגוריה:בריטים שנולדו ב-1904
קטגוריה:גרמנים שנולדו ב-1904
קטגוריה:בריטים שנפטרו ב-1991
פריכיות אורז

שמאל|ממוזער|פריכיות אורז אמריקאיות
**פריכיות אורז** הן מאכל שטוח, פריך, יבש ואוורירי העשוי מאורז, בדומה לפצפוצי אורז. אוכלים את הפריכייה כחטיף בריא, והיא משמשת כמוצר בסיסי לדיאטה או כבסיס למרכיבים אחרים. לעיתים היא משמשת כתחליף לפרוסת לחם כחלק מדיאטה ולצורך בריאות. מאידך היו שהמליצו להימנע מאכילת פריכיות בשל חומרים המזיקים לגוף.

פריכיות הן בדרך כלל עגולות, אך קיימות גם מרובעות. לעיתים מכינים אותן עם תיבול ובטעמים, מלוחים או מתוקים.

קיימות פריכיות גם מדגנים אחרים, כגון תירס, כוסמין ועוד.

הפריכיות נמכרות ומיוצרות בעיקר בארצות הברית, באירופה ובישראל.

## הברכה ההלכתית
ברכתן נתונה בפולמוס הלכתי, כמו הברכה על פצפוצי האורז.
פריכיות אורז שלא עברו בישול לדעת הרב שלמה זלמן אוירבך החזון עובדיה והאור לציון ברכתן האדמה. לדעת הרב יוסף שלום אלישיב ברכתן מזונות ולדעת הרב יהודה פישר ברכתן שהכל.

## קישורים חיצוניים

## הערות שוליים

קטגוריה:המטבח הפיליפיני
קטגוריה:מאכלי אורז
קטגוריה:דיאטות
קטגוריה:מאכלים שברכתם שנויה במחלוקת
קטגוריה:המטבח הפיליפיני: קינוחים
יחסי לבנון–עיראק

**יחסי לבנון–עיראק** הם היחסים הדיפלומטיים הרשמיים שבין **[[לבנון]]** לבין **[[עיראק]]**. שתי המדינות חברות הן בליגה הערבית והן ב-G77. לבנון מחזיקה בעיראק שגרירות בבגדאד, ועיראק מחזיקה בלבנון שגרירות בביירות.

## היסטוריה
היחסים בין המדינות כוננו בשנת 1943, והתחזקו בתקופת שלטונו של סדאם חוסיין, אשר הידק את היחסים עם בשיר ג'ומאייל, ולאחר מכן עם אחיו אמין ג'ומאייל.

עיראק הודיעה ב־1988 על הכרה בממשלתו של מישל עאון, שמונה בידי אמיל לראש ממשלת לבנון עם תום כהונתו כנשיא. המינוי נגד את האמנה הלאומית הלבנונית ב־1943, על פי מונה ראש ממשלת לבנון מהעדה הסונית, וראש הממשלה המודח סלים אל-חוס זכה לתמיכה מצד סוריה.

היחסים בין לבנון ועיראק נותקו והשגרירויות שלהם נסגרו ב-1994, לאחר שסוכנים עיראקיים הרגו מתנגד להם בביירות.

בשנת 2001 חודשו הקשרים הדיפלומטיים בין עיראק ללבנון.

כמה דמויות במיליציות השיעיות החזקות בלבנון מקיימות קשרים אישיים הדוקים עם ההיררכיה הדתית בנג'ף, וחלק מהשיעים הלבנונים עוקבים אחר מקורותיהם המשפחתיים חזרה לעיראק.
## ביקורים רשמיים
באוגוסט 2008 ביקר ראש ממשלת לבנון פואד סניורה בעיראק, והיה זה הביקור השלישי של מנהיג ערבי בבגדאד לאחר מהפלישה האמריקאית לעיראק בשנת 2003. במהלך ביקורו נפגש סניורה עם ראש ממשלת עיראק נורי אל-מאלכי, וחתם עמו על הסכמים לייצוא נפט ללבנון.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
שירות ביון החוץ של אזרבייג'ן

**שירות ביון החוץ של אזרבייג'ן** (אזרית: **Azərbaycan Respublikasının Xarici Kəşfiyyat Xidməti**) הוא שמה של סוכנות הביון הממשלתית של אזרבייג'ן שהוקמה ב-14 באוקטובר 2015 כיורשת למחלקת המודיעין של המשרד לביטחון לאומי שפורק. הארגון כפוף ישירות לנשיא אזרבייג'ן שממנה את יו"ר הארגון.
## תולדות הארגון
סוכנות הביון הראשונה בתולדות המדינה הוא האגף האזרי של נקוו"ד שהוקם בשנות ה-30. עד 1991 היה המודיעין כחלק מהאגף האזרי של הקג"ב והשירותים החשאיים של ברית המועצות.

ב-1991 הוקם המשרד לביטחון לאומי של אזרבייג'ן ובמסגרתו התקיימה מחלקת המודיעין כסוכנות הביון החיצונית.

ב-14 בדצמבר 2015, הנשיא אילהם אלייב חתם על צו נשיאותי מספר 706 שייסד סוכנות ביון עצמאית לראשונה. ביום הקמת השירות מונה בכיר לשעבר במשרד לביטחון לאומי, בשם אורחן סולטנוב, לעמוד בראש הארגון.

ביוני 2017 נחתם צו שאשרר סמל חדש לארגון.

## ראשי שירות הביון

## ראו גם
* המשרד לביטחון לאומי (אזרבייג'ן)
## קישורים חיצוניים
* 

## הערות שוליים

קטגוריה:אזרבייג'ן: ארגונים ממשלתיים
קטגוריה:ארגוני ביון
קטגוריה:אזרבייג'ן: צבא וביטחון
תומאש קושיצקי

**תומאש קושיצקי** (בסלובקית: **Tomáš Košický**; נולד ב-11 במרץ 1986) הוא כדורגלן סלובקי המשחק בדברצן בעמדת השוער.

## קריירת מועדונים
קושיצקי התחיל את הקריירה שלו במחלקת הנוער של אינטר ברטיסלאבה ממנה המשיך לקבוצה הבוגרת.

בקיץ  חתם בקטניה מהסרייה א'. את עונת  התחיל כשוער מחליף, אך לקראת סיום העונה השוער הראשון של הקבוצה אלברטו ביזארי, הודיעה כי לא ימשיך בקבוצה ומאמן הקבוצה וולטר זנגה החליט לתת לקושיצקי את אפודת השוער הראשון על מנת שיצבור דקות משחק לקראת העונה שאחריה. ב-26 באפריל 2009 קושיצקי ערך את הופעת הבכורה שלו בקבוצה בהפסד 2-1 ללצ'ה ושיחק בכל משחקי הקבוצה עד סיום העונה.

ב-22 ביוני 2012 חתם בנובארה כחלק מעסקת העברתו של טאקאיוקי מורימוטו שעשה את הדרך ההפוכה. לאחר שבעונת  היה שוער שני, בעונת  הצליח לבסס את מעמדו כשוער ראשון לראשונה בקריירה ורשם 40 הופעות בליגה.

ב-2 ביולי 2014 חתם באסטרס טריפולי מליגת העל היוונית.

ב-19 באוגוסט 2017 חתם בהפועל רעננה מליגת העל. ב-14 באוקטובר 2017 רשם את הופעת הבכורה שלו ברעננה בהפסד 3-1 להפועל באר שבע.

## קריירה בינלאומית
ב-19 בנובמבר 2013 קושיצקי ערך את הופעת הבכורה שלו בנבחרת סלובקיה בתיקו 0-0 נגד .

## קישורים חיצוניים

## הערות שוליים

קטגוריה:כדורגלנים סלובקים
קטגוריה:שוערי כדורגל סלובקים
קטגוריה:ברטיסלאבה: כדורגלנים
קטגוריה:כדורגלני אינטר ברטיסלאבה
קטגוריה:כדורגלני קטניה
קטגוריה:כדורגלני נובארה
קטגוריה:כדורגלני אסטרס טריפוליס
קטגוריה:כדורגלני הפועל רעננה
קטגוריה:כדורגלני דברצן
קטגוריה:כדורגלני נבחרת סלובקיה
קטגוריה:כדורגלנים זרים בישראל
קטגוריה:סלובקים שנולדו ב-1986
איסור משכב אח עם אחות

**איסור משכב אח עם אחותו** כולל שניים מתוך מחמישה עשר איסורי עריות שנמנו בפרשת אחרי מות, שהעונש על העובר במזיד על כל אחד מהם הוא כרת, ובשוגג - הבאת קרבן חטאת לבית המקדש. ישנו איסור על משכב עם אחותו מצד אביו או אמו ואיסור נוסף על משכב עם בתה של אשת אביו.

## מקור האיסור והעונש
מקור האיסור במקרא הוא בפסוק בפרשת אחרי מות שבחומש ויקרא: . והעונש מבואר בפרשה שאחריה, פרשת קדושים: . ובפרשת כי תבוא איסור זה נכלל ברשימת הארורים שבמעמד הברכה והקללה: .

## גדרי האיסור
כפי המבואר בפסוקים, איסור משכב עם אחות הוא בין באחות מן האב ובין באחות מן האם. ומהמילים:  למדו חכמים שגם אחות שנולדה מביאת איסור, כלולה באיסור משכב עם אחות, אולם אחות שנולדה ממשכב האב עם נכרית או שפחה כנענית, אינה נחשבת לאחות ולא חל עליה איסור זה של משכב עם אחות:

## טעם האיסור
התורה מנמקת את טעם איסור המשכב עם אחות בטעם: . מספר פירושים ניתנו למהות טעם זה:

הפירוש העיקרי מתבסס על הפסוק:  שמשמעותו היא: פן יבזה ויחרף אותך השומע אותך מרכל. על פי פירוש זה התורה מציינת שמשכב אדם עם אחותו, עימה גדל יחד בבית כל ימי הילדות, הוא מעשה חרפה, בוז וקלון.

הראב"ע פירש את המילה חסד: .

והרמב"ן באר את המילה כפשוטה, שהאח שבעל את אחותו נהג בה ההפך ממידת החסד המצופה ממנו לנהוג בה לדאוג להשאתה לאישה לבעלה, והוא פגע בשמה הטוב בכך שכעת היא בעולה, והתאכזר אליה בכך שיקשה עליה למצוא כעת בעל:

ורבנו בחיי בשם הרמב"ן באר שכשם שהעושה חסד עושה מעשה שהוא יוצא מגדר הרגיל בטובו, כך השוכב עם אחותו עושה מעשה יוצא מגדר הרגיל בתיעובו:

## משכב אח עם אחות במקרא
### קין והבל ואחיותיהן
חז"ל מבארים שהמילים  רומזות לכך ש.

### אברהם ושרה
כאשר ירדו אברהם ושרה מחברון לגרר, הסביר אברהם לאבימלך מדוע אמר ששרה היא אחותו ולא אשתו: . והדבר היה מותר להם הואיל ועוד לא ניתנה התורה באותה שעה.

אמנם להסבר חז"ל שרה לא הייתה אחותו ממש אלא בת אחיו הרן, ו"בני בנים הרי הם כבנים".

### אמנון ותמר

על פי המסופר בספר שמואל ב', אמנון בן דוד התאווה לשכב עם אחותו מן האב, תמר, ולאחר שהבחין בכך חברו יונדב בן שמעה, אחיינו של דוד, יעץ לו לעשות עצמו חולה ולבקש שאחותו תמר תבוא להאכילו ממאכל שתכין לו לבקשתו. וכשתבוא אליו, יציע לה שתשכב עמו. אמנון עשה כדבריו, אולם משסירבה תמר להצעתו, תפסהּ בכח ואנס אותה.

לכאורה יש כאן דוגמה קלאסית של משכב אסור של אח עם אחותו לאחר שניתנה התורה. אולם חז"ל מבארים שתמר הייתה בת דוד מאשת יפת תואר, ולכן לא נחשבה לאחותו של אמנון, שאם הייתה נחשבת לאחותו, לא הייתה מציעה לו שהדבר ייעשה בצורה פורמלית בהסכמת אביהם דוד: .

## ראו גם
* איסורי עריות
* כרת
* נישואי קרובים

## קישורים חיצוניים
* הרב אליעזר מלמד, איסור נישואי אח ואחות, באתר פניני הלכה
* הרב מיכאל ויגודה ואביעד הכהן, העונש על גילוי עריות במשפט העברי ובמשפט הישראלי, באתר דעת

## הערות שוליים

אחות
קטגוריה:מצוות לא תעשה
קטגוריה:פרשת אחרי מות
קטגוריה:פרשת קדושים
קטגוריה:פרשת כי תבוא
קטגוריה:תרי"ג מצוות
קטגוריה:חייבי כרת
קטגוריה:חייבי חטאת
NRI

[שמאל|ממוזער|250px|[נוראדרנלין]]
[שמאל|ממוזער|250px|[אדרנלין|אפינפרין]]
**NRI** (ראשי תיבות באנגלית של "Norepinephrine reuptake inhibitor"; בעברית: "מעכבי קליטה חוזרת של נוראדרנלין") הוא שם כולל לקבוצה של תרופות המבוססות על עיכוב קליטה חוזרת של נוראפינפרין (נוראדרנלין) ואפינפרין (אדרנלין) על ידי חסימת הפעולה של נשא הנוראדרנלין. בכך התרופות מגבירות ריכוזים של אדרנלין ונוראדרנלין.

בקבוצת NRI משמשים בדרך כלל לטיפול במצבים כמו הפרעת קשב וריכוז ונרקולפסיה, הם גם משמשים לעיתים רחוקות כתרופות נוגדות דיכאון לטיפול בהפרעת דיכאון, חרדה ועל הפרעות חרדה.

עלייה באדרנלין יכולה לבסס עלייה בתוקפנות ולכן ישנה זהירות רבה עם תרופות ממשפחה זו. כיום מועדפים טיפולים אחרים לדיכאון כגון פלואוקסטין או מירטזאפין.

## תרופות ממשפחות NRIs
** Atomoxetine (סטרטרה, אטומיק)
** רבוקסטין (אדרונקס)
** Viloxazine
* NRIs עם פעילות נוספות:
** בופרופיון (וולבוטרין, Zyban)
** Manifaxine

## ראו גם
* SSRI
* SNRI
* MAOI

## קישורים חיצוניים

*
קטגוריה:תרופות נוגדות דיכאון
קטגוריה:תרופות לטיפול בהפרעת קשב
שירות ביטחון המדינה של אזרבייג'ן

**שירות ביטחון המדינה של אזרבייג'ן** (באזרית: **Dövlət Təhlükəsizliyi Xidməti**; בראשי תיבות: **DTX**) הוא הגוף העיקרי לענייני ביטחון לאומי ותפקידו לסכל ריגול ולשתף פעולה עם מחלקות אכיפת חוק וסוכנויות אחרות בתחום.

השירות הוקם בדצמבר 2015 מתוך המשרד לביטחון לאומי שפוצל לגוף לביטחון פנים וסוכנות ביון.

## היסטוריה
שירות ביטחון המדינה הוקם מכוח צו נשיאותי מספר 706 של הנשיא אילהם אלייב, שנחתם ב-14 בדצמבר 2015, על בסיס המשרד לביטחון לאומי של אזרבייג'ן שפורק.

## ראשי שירות הביטחון

## קישורים חיצוניים

* 

## הערות שוליים

קטגוריה:אזרבייג'ן: ארגונים ממשלתיים
קטגוריה:ארגוני אכיפת חוק
קטגוריה:אזרבייג'ן: צבא וביטחון
ישעיהו דליות

**ישעיהו (שייקה) דליות** (נולד ב-1936) בעבר מבכירי המוסד וצייד נאצים, ואיש עסקים ישראלי. ממייסדי והמנכ"ל הראשון של המרכז למורשת המודיעין, חבר הוועד המנהל של הליגה נגד השמצה ויקיר העיר רמת השרון. במסגרת משימתו האחרונה ב״מוסד״ ניהל את המבצע לאיתור פושעים נאצים ממלחמת העולם השנייה בהתמקדות על שלושה: יוזף מנגלה, קלאוס ברבי וואלטר ראוף. את ממצאי החקירה על קלאוס ברבי - לרבות מיקומו ופרטי זהותו הבדויה - העביר לממשלת צרפת, אשר דנה אותו למאסר עולם.

## בצעירותו
נולד בשם ישעיהו בלומברג, בפתח תקווה. אימו, בת למשפחה מלמדים ובוגרת הגימנסיה תרבות בגרודנו בלארוס, עלתה לארץ ישראל ב-1932 במסגרת המכבייה הראשונה. אביו עלה באותה שנה מוורשה. בשירותו הצבאי היה קצין בחיל הנדסה קרבית ומונה למפקד קורס קציני הנדסה. ב-1956 נפצע במלחמת סיני בעת פריצת שדה מוקשים. לאחר שסיים קורס מפקדי פלוגות והתנדב לקורס לוחמה זעירה (קומנדו) לקצינים עיצב את סיכת לוחם-קומנדו הראשונה של צה״ל, בה נעשה שימוש עד היום.

במלחמת יום הכיפורים היה מפקד פלוגת צמ״ה ולאחר המלחמה התנדב להקים גדוד מילואים חדש שפעל במרחב שלמה בחצי האי סיני.

## במוסד
בשנת 1962 הוצע לו לקטוע את הקריירה בצבא ולהתנדב ליחידה אזרחית ממודרת במשרד ראש הממשלה. דליות הצטרף למוסד, בו שירת 22 שנים במגוון תפקידי מטה ושטח בכירים. ב-1980, עם שובו משירות ממושך בחו״ל, הוצב בראש המצוד לאיתור פושעים נאצים. דליות קיבל לידיו רשימה של עשרה פושעים מבוקשים והחליט להתמקד בשלושה: יוזף מנגלה, קלאוס ברבי וואלטר ראוף.

דליות הרבה לשהות באמריקה הלטינית, לפקח ולהשתתף באיסוף מודיעין ולהפעיל סייענים מקומיים וכן שלוחות של "המוסד" עצמו. פעילויות האיסוף התבצעו גם באירופה.

במבצע לאיתור קלאוס ברבי אשר כונה "הקצב מליון", אותר האחרון לאחר פעילות ענפה, בדירה בלה פאס שבבוליביה, שם חי בכיסוי תחת השם אלטמן. עם זאת, המבצע לתפיסתו לא אושר ודליות העביר דרך גורם שלישי את הממצאים לממשלת צרפת על מנת שתפעל להסגרתו והעמדתו לדין. ממשלת צרפת לא ידעה על מעורבותו של המוסד במבצע האיתור. לאחר כשנה בוליביה נענתה לדרישת צרפת והסגירה אותו. הוא הועמד לדין בליון, נדון למאסר עולם וכעבור זמן קצר מת בכלא.

את וולטר ראוף, ממציא משאיות הגז שקדמו לתאי-הגזים, בהם נרצחו 92 אלף יהודים, איתרו אנשיו של דליות בצ'ילה, לאחר שהאחרונה סירבה לבקשות גרמניה להסגירו לידיה. חוליה של סייענים הובאה מארץ שכנה, אך מבצע החיסול לא אושר על ידי ראש "המוסד" באותה עת, יצחק חופי, בתואנה שדרך המילוט הייתה בעייתית.

## לאחר פרישתו מהמוסד
ב-1983 פרש לטובת עסקים פרטיים והקים חברת ייעוץ לגופים כלכליים בינלאומיים. במקביל נקרא על ידי ראש המוסד לשעבר, מאיר עמית, להצטרף אליו להקמת המרכז למורשת המודיעין (מל"מ) - ״המוסד״, אמ"ן, השב״כ, ו״נתיב״. שייקה נבחר כמנכ״ל ראשון של העמותה וחבר הוועד הפועל.

מאז פרישתו יזם פיתוח פרויקטים ומתן ייעוץ בישראל ומחוצה לה שעיקרן הקמת "קרתגו אנרג'י" ו"אובק גז" שעיסוקן באנרגיה וגז. כיהן בשתיהן כיו"ר מועצת המנהלים. כמו כן כיהן כדירקטור במועצות מנהלים של חברות רבות, ביניהן הילטון ירושלים, אפקון בקרה ואוטומציה, גולדבונד תעשיות נייר ועוד.

בשנת 2007 הוכרז "יקיר רמת השרון" על פועלו רב השנים ותרומתו לשיתוף פעולה של העיר על תושביה והמל"מ השוכן בעיר.

נשוי למרים, אב לשלושה ילדים.

קטגוריה:אנשי המוסד
קטגוריה:אנשי עסקים ישראלים
קטגוריה:ציידי נאצים
קטגוריה:יקירי רמת השרון
קטגוריה:ישראלים שנולדו ב-1936
חטיבת מכבים

**חטיבת מכבים** הייתה חטיבה מרחבית של צה"ל שתפקידה היה לשמור על קו התפר באזור מודיעין ולמנוע אירועי פח"ע. החטיבה פעלה תחת פיקוד אוגדת אזור יהודה ושומרון.

ב־2004, במהלך האינתיפאדה השנייה הוקמה כחטיבה מרחבית שביעית באוגדת איו"ש על בסיס מפקדת האגד הארטילרי עוצבת עמוד האש, ובהמשך על בסיס מפקדות של חטיבות תותחנים ושריון סדירות בהם חטיבת האש 282 חטיבה 188 וחטיבה 401. תפקיד החטיבה היה אחזקת קו התפר באזור מודיעין. החטיבה הייתה אחראית מאזור נחל שילה שליד קלקיליה עד מבואות ירושלים. החטיבה פיקחה מטעם הממשל הצבאי מעבר לקו הירוק על 32 כפרים פלסטיניים ותשעה יישובים ישראליים. בין הכפרים הפלסטינים היו בית סירא, בידיה, חרבתא אל-מצבאח, בית עור א-תחתא, והיישובים הישראלים חשמונאים, לפיד, מתתיהו, מודיעין עילית, מבוא חורון, אורנית, מתן ואייל.

ביולי 2008 נסגרה החטיבה וחטיבת אפרים קיבלה את האחריות על רוב האזור.

בתקופת מבצע שובר גלים הוצב מפח"ט משימתי מכבים, שמקום מושבו היה במחנה עופר ותפקידו היה למנוע חציות במרחב התפר בגזרת אפרים ובנימין. את המפח"ט איישו מפקדות של חטיבות חי"ר ושריון סדירות, כחטיבת הצנחנים וחטיבה 7.

## מפקדי החטיבה

## הערות שוליים

*
מכבים
מכבים
קטגוריה:חטיבות צה"ל שפורקו
פייסל מוליץ'

**פייסל מוליץ**' (בסרבית: **Фејсал Мулић**; נולד ב-3 באוקטובר 1994) הוא כדורגלן סרבי המשחק בעמדת החלוץ בסוואן בלווינגס.

## קריירה
מוליץ' התחיל את הקריירה שלו במחלקת הנוער של נובי פאזאר מעיר הולדתו. ב-20 במאי 2012 שיחק את משחקו היחיד בקבוצה הבוגרת של המועדון, בהפסד 0–1 ליאגודינה.

בשנת  עבר מוליץ' עם משפחתו למינכן שבגרמניה והצטרף לקבוצת מינכן 1860, לאחר שנבחן בשורות המועדון במשך ארבעה חודשים. תחילה שיחק בקבוצת המילואים של המועדון, וב-7 בספטמבר 2013 הבקיע את שער הבכורה שלו בקריירה בניצחון 2–1 נגד שאלדינג-היינינג. בסך הכל שיחק שנתיים וחצי במינכן, ובמדי הקבוצה הבכירה של המועדון ערך 13 הופעות בבונדסליגה השנייה.

בינואר  חתם מוליץ' במוסקרון מליגת העל הבלגית. ב-23 בינואר 2016 ערך את הופעת הבכורה שלו בקבוצה, בתיקו 1–1 נגד לוקרן, ובאותו משחק גם כבש את שערו היחיד במועדון. ב-6 בפברואר 2016 הורחק בהפסד 0–1 לגנק, ובסך הכל ערך 16 הופעות ליגה במוסקרון עד תום העונה.

ב-13 ביולי 2017 הגיע מוליץ' לישראל וחתם בקבוצת הפועל עכו. ב-30 ביולי 2017 ערך את הופעתו הבכורה בקבוצה בהפסד 0–4 לעירוני קריית שמונה בגביע הטוטו. ב-13 באוגוסט 2017 הבקיע את שערו הראשון בתיקו 2–2 נגד מכבי חיפה בגביע הטוטו. במחזור הראשון של עונת 2017/2018 ערך את הופעת הבכורה שלו בליגת העל, כשפתח בהרכב הפועל עכו בהפסד 1–2 לבני סכנין. את שערו הראשון בליגת העל כבש במחזור השלישי, בניצחון 2–0 על מכבי חיפה. בסך ערך בחצי עונה 21 הופעות במדי הפועל עכו בכל המסגרות, בהן כבש שני שערים.

ב-31 בינואר 2018 חתם בהפועל תל אביב מהליגה הלאומית עד לסוף העונה. ב-5 בפברואר ערך את הופעת הבכורה שלו במועדון, כשפתח בהרכב בניצחון 1–0 על מכבי אחי נצרת בעילוט. חמישה ימים מאוחר יותר כבש את שער הבכורה שלו במועדון, בניצחון 3–0 על עירוני נשר באצטדיון רמת גן. בסך הכל כבש מוליץ' שבעה שערים ב-16 הופעות עד תום עונת 2017/2018, ועלה עם הקבוצה לליגת העל. בתחילת עונת 2018/2019 התקשה מוליץ' לתפוס מקום בהרכב לאחר חזרתו של עומר דמארי למועדון, אך הבקיע שער אחד בניצחון 2–1 על הפועל קטמון ירושלים בגביע המדינה, ובינואר 2019 הוחלט על שחרורו מהקבוצה.

ב-5 בפברואר 2019 הושאל מוליץ' לקבוצת בני יהודה תל אביב עם אופציה לרכישתו בתום העונה. ב-5 במאי 2019 כבש את שער הבכורה שלו במועדון, בניצחון 3–2 על מכבי תל אביב.

ב-12 ביולי 2019 מוליץ' חתם במורה מליגת העל הסלובנית.

ב-16 ביולי 2020, מוליץ' חתם בוולז' מוסטאר מליגת העל של בוסניה והרצגובינה.

ב-19 בינואר 2021 חתם בסונגנאם הקוריאנית. ב-7 בפברואר 2023 חתם בסוואן בלווינגס הקוריאנית.

## תארים
;בני יהודה תל אביב
*גביע המדינה: 2018/2019

## קישורים חיצוניים

* 

## הערות שוליים

קטגוריה:כדורגלנים סרבים
קטגוריה:חלוצי כדורגל סרבים
קטגוריה:כדורגלני מינכן 1860
קטגוריה:כדורגלני מוסקרון
קטגוריה:כדורגלני הפועל עכו
קטגוריה:כדורגלני הפועל תל אביב
קטגוריה:כדורגלני בני יהודה תל אביב
קטגוריה:כדורגלני מורה
קטגוריה:כדורגלני ולז' מוסטאר
קטגוריה:כדורגלני סאנגנם
קטגוריה:כדורגלנים זרים בישראל
קטגוריה:ספורטאים זרים בבלגיה
קטגוריה:ספורטאים סרבים בישראל
קטגוריה:ספורטאים זרים בסלובניה
קטגוריה:ספורטאים זרים בבוסניה והרצגובינה
קטגוריה:ספורטאים זרים בקוריאה הדרומית
קטגוריה:סרבים שנולדו ב-1994
הרכבת התחתית של גוש דן – קו M2

**קו M2** הוא קו רכבת תחתית עתידי במטרופולין תל אביב שמתוכנן כחלק מ**[[הרכבת התחתית של גוש דן]]** שאמורה לספק את הדרישה העתידית לתחבורה ציבורית בתוך המטרופולין.

## הקו
קו M2 הוא קו עתידי המשתלב בדנקל, הקו עתיד להיות רכבת עירונית בהפרדה מלאה (ממונהר או על גבי גשרים) דבר שיאפשר נסיעה במהירות גבוהה בהרבה מקו רכבת קלה.

## היסטוריה
תכנון מערכת להסעת המונים במטרופולין תל אביב החל בשנות ה-90 של המאה ה-20 עם הקמת חברת נת"ע, התוכניות כללו שמונה קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה ה-21 לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל בתכנון מערכת שתשתלב במערכת הרכבת הקלה ותיתן מענה טוב יותר. בספטמבר 2016 פרסמה חברת נת"ע מכרז לתכנון שלשה קווי רכבת תחתיים. בפברואר 2017 אושרה עקרונית התוכנית הכוללת את שלושת הקווים.

ב-20 במאי 2020 הוצג תוואי הקו בפני הוועדה לתשתיות לאומיות, עוד נקבע כי העבודות להקמתו תבוצענה באמצעות מכונה לכריית מנהרות. בשנת 2023 הוכרזו הזוכים במכרז לתכנון והקמה של הקו.

ב-1 במאי 2024 אישרה הממשלה את תוואי הקו.

## תוואי
הקו יעבור בדרום העיר פתח תקווה ובמרכז גבעת שמואל, לאחר מכן יחצה את העיר בני ברק בדרומה, ממזרח למערב, ואת הערים רמת גן וגבעתיים. בהמשך הוא יעבור במרכז העיר תל אביב (באזור מחלף השלום). התחנה הסופית של הקו עתידה להיות ממוקמת בבית החולים וולפסון בחולון.

## תחנות
לאורך הקו מתוכננות תחנות רבות וביניהן שתי תחנות באזור אוניברסיטת בר-אילן, תחנה אחת בה יפגוש הקו את קו M3 (כפר גנים) ותחנה נוספת בה יפגוש הקו את קו M1 (השלום). כמו כן צפויה תחנה בכיכר מגן דוד בה יפגוש את הקו הסגול ותחנה באזור גשר יהודית (גשר יצחק נבון) בה יפגוש את הקו האדום.

## ראו גם
* הרכבת התחתית של גוש דן – קו M1
* הרכבת התחתית של גוש דן – קו M3
* דנקל – מערכת להסעת המונים במטרופולין תל אביב – קווי רכבת קלה

## קישורים חיצוניים
* קו M2, באתר נת"ע
* מפת סיפור – StoryMap, אתר מיפוי אינטרנטי חדש המרכז את תוכניות המטרו בישראל, מינהל התכנון
* התוכנית להקמת קווי מטרו, באתר הרוכב לאוטובוסים

## הערות שוליים

2
קטגוריה:גבעת שמואל: תחבורה
קטגוריה:תל אביב-יפו: תחבורה ציבורית
קטגוריה:פתח תקווה: תחבורה
קטגוריה:בני ברק: תחבורה
קטגוריה:מישור החוף הדרומי: מיזמי תחבורה עתידיים
הרכבת התחתית של גוש דן – קו M3

**קו M3** הוא קו רכבת תחתית עתידי במטרופולין תל אביב שמתוכנן כחלק מ**[[הרכבת התחתית של גוש דן]]** שאמורה לספק את הדרישה העתידית לתחבורה ציבורית בתוך המטרופולין.

## הקו
קו M3 הוא קו עתידי המשתלב בדנקל, הקו עתיד להיות רכבת עירונית בהפרדה מלאה (ממונהר או על גבי גשרים) דבר שיאפשר נסיעה במהירות גבוהה בהרבה מקו רכבת קלה.

## היסטוריה
תכנון מערכת להסעת המונים במטרופולין תל אביב החל בשנות התשעים של המאה הקודמת עם הקמת חברת נת"ע, התוכניות כללו 8 קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה הנוכחית לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל התכנון מערכת שתשתלב במערכת הרכבת הקלה ותיתן מענה טוב יותר. בחודש ספטמבר 2016 פרסמה חברת נת"ע מכרז לתכנון שלושה קווי רכבת תחתיים. בחודש פברואר 2017 אושרה עקרונית התוכנית הכוללת שלושה קווים עיקריים.

עד שנת 2021, הקו עבר את הליכי התכנון.

ב-22 במאי 2022 אישרה ממשלת ישראל את תוכניות קו המטרו M3.

באוגוסט 2023 הוכרזו הזוכים במכרז התכנון - ביצוע להקמת הקו..

## תוואי
הקו עתיד לנוע בין הערים הרצליה בצפון, לעבור במרכז העיר רמת השרון ובין הערים פתח תקווה, גבעת שמואל ובני ברק. לאחר מכן יעבור הקו בין קריית אונו ורמת גן ויכנס אל הערים חולון ובת ים, שם יסתיים התוואי של הקו. בין אור יהודה ופארק אריאל שרון מתוכננת התפצלות של הקו ויצירת שלוחה אל נמל התעופה בן-גוריון.

## תחנות
לאורך הקו מתוכננות תחנות רבות וביניהן תחנות באזורי התעסוקה של הרצליה ורמת השרון, תחנת אצטדיון קריית אריה (המקשרת לדפו הקו האדום ולתחנת הרכבת קריית אריה), תחנת בילינסון (מקושרת לקו האדום), וכו'. לאחר תחנת "יגאל אלון" (אור יהודה) הקו מתפצל לשתי שלוחות: מזרחית ומערבית. בשלוחה המזרחית ישנה תחנה אחת בלבד, אשר עתידה להיות ממוקמת בנמל התעופה בן-גוריון ולקשר אל תחנת הרכבת של נמל התעופה ואל טרמינל 3. השלוחה המערבית כוללת תשע תחנות, בהן תחנות פארק אריאל שרון, חולון מרכז, יוספטל, ותחנת הקצה בת ים - הקוממיות (התחנה לא מקשרת לתחנת הקוממיות של הרכבת הקלה ולתחנת הרכבת בת ים – קוממיות).

## ראו גם
* הרכבת התחתית של גוש דן – קו M1
* הרכבת התחתית של גוש דן – קו M2
* דנקל

## קישורים חיצוניים
* קו M3, באתר נת"ע
* מפת סיפור – StoryMap, אתר מיפוי אינטרנטי חדש המרכז את תוכניות המטרו בישראל, מינהל התכנון
* התוכנית להקמת קווי מטרו, באתר הרוכב לאוטובוסים
* תוכנית אסטרטגית לפיתוח מערכת תחבורה ציבורית עתירת נוסעים במטרופלין תל אביב – דוח מסכם 2016  (ניתוח חלופות למערך מטרו, מאת משרד התחבורה ונת"ע)

## ביאורים

## הערות שוליים

3
קטגוריה:הרצליה: תחבורה
קטגוריה:גבעת שמואל: תחבורה
קטגוריה:בני ברק: תחבורה
קטגוריה:רמת השרון: תחבורה
קטגוריה:קריית אונו: תחבורה
קטגוריה:בת ים: תחבורה
קטגוריה:חולון: תחבורה
קטגוריה:אור יהודה: תחבורה
קטגוריה:פתח תקווה: תחבורה
קטגוריה:רמת גן: תחבורה
קטגוריה:מישור החוף הדרומי: מיזמי תחבורה עתידיים
זעמן אדום-מקור

**זעמן אדום-מקור** (שם מדעי: *Rhamphiophis oxyrhynchus*), הוא מין נחש ממשפחת הזעמניים המצוי במזרח אפריקה. נחש זה ארסי למחצה וכך הוא מתגבר על טרפו.

אורכו של נחש זה 1.1 מ' בזכרים ו1.07 מ' בנקבות. הוא בעל צבעים אפורים עד אדמדמים עם בטן כהה וסימנים שחורים ליד העיניים. הראש קטן ומעוגל והחוטם קצר ופונה כלפי מעלה ומזכיר מעט מקור של ציפור.

הוא מצוי בסוואנות מזרח אפריקה בבוטסואנה, מוזמביק, טנזניה, זימבבואה, סודאן ואוגנדה. הוא שוכן בערבות פתוחות או מיוערות ומחפש טרף קטן ובעיקר עכברים ומכרסמים שונים אך גם זוחלים שונים לרבות נחשים אחרים. הוא הורג את הטרף על ידי היכרכות סביבו ועל ידי הכשה תת-ארסית המזריקה ניאוטוקסינים שונים. הארס אינו קטלני לאדם.

## קישורים חיצוניים

קטגוריה:טקסונים שתוארו בידי יוהנס תאודור ריינהרט
קטגוריה:זעמניים
קטגוריה:סודאן: זוחלים
קטגוריה:בעלי חיים שתוארו ב-1843
קטגוריה:זוחלים בסוואנה האפריקנית
ראס (ראפר)

**ראסל ויטאלי** (באנגלית: **Russell Vitale**; נולד ב-26 בספטמבר 1992), הידוע בשם הבמה שלו ראס (Russ), הוא אמן היפ הופ אמריקאי סיציליאני, זמר-יוצר ומפיק הקלטות. 

## חיים מוקדמים
ראס נולד ב 26 בספטמבר 1992 בניו ג'רזי. הוא ממוצא סיציליאני. הוא גר גם בצפון קרוליינה וקנטאקי, עקב הקריירה של אביו אשר דרשה ממנו להתמקם מחדש בקביעות, עד שמצאו בית קבוע בג'ורג'יה. הוא התחיל לכתוב ראפ במחברתו כבר בגיל 7 והתחיל לעשות ביטים כשהיה בן 14. הוא הקליט את שירו הראשון כאשר היה בן 18.

## קריירה
ב 2016, ראס היה שותף עם "Columbia Records" (חברת תקליטים). לאחר מכן הוציא לאור את הסינגל "What They Want", אשר בשיאו הגיע למקום ה 83 ברשימת 100 הסינגלים החמים של ארצות הברית. לאחר מכן הוא הוציא לאור סינגל נוסף בשם "Losin Control" אשר בשיאו הגיע למקום 62 באותה רשימה וכיום נחשב לסינגל אשר ממוקם במקום הכי גבוה שהיה לו.

ב 5 במאי 2017, ראס הוציא את אלבומו הראשון "There's Really A Wolf".

בשנת 2024 שיחק בתפקיד קטן בסרט האימה הפסיכולוגי "מלכודת" של מ. נייט שאמלאן.

## סגנון מוזיקלי
השראותיו המוקדמות היו מהראפרים ג'י יוניט, 50 סנט ואמינם.
ראס היה מפיק 6 שנים לפני שניסה להקליט את עצמו שר.
ראס ידוע בכך שהשירים שלו מופקים, מעובדים, נכתבים ומבוצעים על ידו. רוב שיריו מכילים יסודות היפ הופ ו "R&B", כאשר הם משולבים בשירה.

## דיסקוגרפיה

* 2017: *[[There's Really a Wolf]]*

## קישורים חיצוניים

## הערות שוליים

קטגוריה:זמרים אמריקאים
קטגוריה:מפיקי היפ הופ אמריקאים
קטגוריה:ראפרים אמריקאים
קטגוריה:אמריקאים שנולדו ב-1992
נחש ביצים

ממוזער|נחש מנסה לבלוע ביצה
**נחש ביצים** (שם מדעי: *Dasypeltis*) הוא סוג של נחשים ממשפחת הזעמניים החיים באפריקה שמדרום לסהרה ובמזרח התיכון והם אינם ארסיים. נחשים אלה יחד עם המין אֵלָכִיסְטוֹדוֹן (*Elachistodon westermanni*), ניזונים כמעט בלעדית מביצים של עופות ומכאן שמם.

אורך הנחשים 30–100 ס"מ והם בעלי קשקשים כהים עד חומים משובצים באפור לאורך הגוף, הראש שלהם גדול והזנב קצר. הם שוכנים הן על העצים והן על הקרקע, אך הם יודעים לטפס מצוין על ענפים ולהגיע לקני ציפורים.

הלסת של נחשים אלה יכולה להיפער כלפי מטה בצורה העוזרת להם לבלוע גם ביצים גדולות. בתוך הוושט ישנו זיז קרני הנלחץ על קליפת הביצה ועוזר לשבור אותה. החלמון נשפך אל הקיבה והקליפה נפלטת החוצה מהפה. הנחש יכול לבלוע אפילו ביצי יענים.

## מיון
סוג זה כולל, נכון למאי 2025, 18 מינים.
* תת-משפחה זעמנים (Colubrinae)
** סוג **נחש ביצים** (*Dasypeltis*)
*** מין *Dasypeltis abyssina*
*** מין *Dasypeltis arabica*
*** מין *Dasypeltis atra*
*** מין *Dasypeltis bazi*
*** מין *Dasypeltis confusa*
*** מין *Dasypeltis congolensis*
*** מין *Dasypeltis crucifera*
*** מין *Dasypeltis fasciata*
*** מין *Dasypeltis gansi*
*** מין *Dasypeltis inornata*
*** מין *Dasypeltis latericia*
*** מין *Dasypeltis loveridgei*
*** מין *Dasypeltis medici*
*** מין *Dasypeltis palmarum*
*** מין *Dasypeltis parascabra*
*** מין *Dasypeltis sahelensis*
*** מין נחש ביצים מצוי (*Dasypeltis scabra*)
*** מין *Dasypeltis taylori*

## קישורים חיצוניים

* 

## הערות שוליים

קטגוריה:בעלי חיים שתוארו ב-1842
קטגוריה:טקסונים שתוארו בידי אנדרו סמית
קטגוריה:זעמניים
נחש שורה

**נחש שורה** (שם מדעי: *Mehelya*) הוא סוג של נחשים ממשפחת הלמפרופידיים החי באפריקה. הם חיים באפריקה שמדרום לסהרה מהרפובליקה הדמוקרטית של קונגו עד לדרום אפריקה באזור כף התקווה הטובה. 
## מאפיינים
הנחשים מגיעים לאורך 90–120 ס"מ ובעלי גוף כהה עד שחור. גבם של הנחשים בעל קשקשים לבנים בוהקים המופרדים משאר הקשקשים על ידי רצועות בולטות, מה שמזכיר צורת שורות ומכאן שמם. הם אינם ארסיים אך בעלי לסתות גדולות וחזקות.

נחשים אלה חיים באזורים לחים אך גם במדבריות בדרום אפריקה. מזונם העיקרי הוא נחשים אחרים וכן לטאות, אותם הם בולעים בשלמותם, לעיתים אחרי מאבק ארוך.

## מינים
* *Mehelya capensis* 
* *Mehelya crossi*
* *Mehelya egbensis* 
* *Mehelya gabouensis*
* *Mehelya guirali*
* *Mehelya laurenti*
* *Mehelya nyassae*
* *Mehelya poensis* 
* *Mehelya stenopthalmus*
* *Mehelya vernayi*

## קישורים חיצוניים

* 

קטגוריה:למפרופידיים
פתן ים

[ממוזער|[פתן ים בלצ'רי]]
**פתן ים** (שם מדעי: *Hydrophis*) הוא סוג של נחשים ממשפחת הפתניים מקבוצת פתני הים, החיים ברחבי הימים הטרופיים של האזור האינדו-פסיפי, בעיקר סביב מימי אוסטרליה ודרום-מזרח אסיה.

נחשים אלה יכולים להגיע לאורך 80 ס"מ עד 3 מ' והם בעלי זנבות וגופים רחבים וראשים מעוגלים. הם ארסיים ביותר ויכולים להרוג אדם בקלות ואולם הארס מיועד להרוג בעיקר את טרפם הכולל דגים ורכיכות. נחשים אלה משריצים עד 7 צאצאים חיים. צבעם צהוב, לבן וחום מפוספס בשחור.

הם חיים בימים של שוניות אלמוגים ומסתובבים בין הסלעים והאלמוגים בניסיון להפתיע דגים קטנים ולשתקם במהירות. הנחשים גם שותים מים מגשמים המומטרים עליהם.

## מיון
סוג זה כולל, נכון למאי 2025, 48 מינים.
* תת-משפחה פתני ים (Hydrophiinae)
** סוג **פתן ים** (*Hydrophis*)
*** מין *Hydrophis annandalei*
*** מין *Hydrophis anomalus*
*** מין פתן ים שחור-ראש (*Hydrophis atriceps*)
*** מין פתן ים בלצ'רי (*Hydrophis belcheri*)
*** מין *Hydrophis bituberculatus*
*** מין *Hydrophis brookii*
*** מין *Hydrophis caerulescens*
*** מין *Hydrophis cantoris*
*** מין *Hydrophis coggeri*
*** מין *Hydrophis curtus*
*** מין *Hydrophis cyanocinctus*
*** מין *Hydrophis czeblukovi*
*** מין *Hydrophis donaldi*
*** מין פתן ים אלגנס (*Hydrophis elegans*)
*** מין *Hydrophis fasciatus*
*** מין *Hydrophis hardwickii*
*** מין *Hydrophis hendersoni*
*** מין *Hydrophis inornatus*
*** מין *Hydrophis jerdonii*
*** מין *Hydrophis kingii*
*** מין *Hydrophis klossi*
*** מין *Hydrophis laboutei*
*** מין *Hydrophis lamberti*
*** מין *Hydrophis lapemoides*
*** מין *Hydrophis macdowelli*
*** מין *Hydrophis major*
*** מין *Hydrophis mamillaris*
*** מין *Hydrophis melanocephalus*
*** מין *Hydrophis melanosoma*
*** מין *Hydrophis nigrocinctus*
*** מין *Hydrophis obscurus*
*** מין *Hydrophis ocellatus*
*** מין *Hydrophis ornatus*
*** מין *Hydrophis pachycercos*
*** מין *Hydrophis pacificus*
*** מין *Hydrophis parviceps*
*** מין פתן ים פרוני (*Hydrophis peronii*)
*** מין נחש ים צהוב-בטן (*Hydrophis platurus*)
*** מין פתן ים סכיסטוסה (*Hydrophis schistosus*)
*** מין *Hydrophis semperi*
*** מין *Hydrophis sibauensis*
*** מין פתן ים ספירליס (*Hydrophis spiralis*)
*** מין פתן ים סטוקס (*Hydrophis stokesii*)
*** מין *Hydrophis stricticollis*
*** מין *Hydrophis torquatus*
*** מין *Hydrophis viperinus*
*** מין *Hydrophis vorisi*
*** מין *Hydrophis zweifeli*

## קישורים חיצוניים

* 

## הערות שוליים

קטגוריה:פתני ים
ועדת ייעוץ

[ממוזער|פגישת ועדת הייעוץ של [ויקימדיה, טאיפיי, 2007]]
**מועצת המנהלים המייעצת** או **ועדת ייעוץ** (באנגלית: **Advisory board**) הוא גוף המספק ייעוץ אסטרטגי בלתי מחייב לניהול נכון של תאגיד, ארגון או קרן. אופיו הבלתי רשמי של גוף מייעץ, בהשוואה לדירקטוריון, מעניק גמישות רבה יותר במבנה ובניהול. להבדיל מהדירקטוריון, למועצה המייעצת אין סמכות להצביע בענייני תאגיד או לשאת באחריות נאמנות משפטית. עסקים חדשים או קטנים רבים בוחרים להיעזר בוועדות ייעוץ כדי ליהנות מהידע של אחרים, ללא הוצאה או פורמליות של הדירקטוריון.

## תחומי אחריות
תפקידה של מועצה מייעצת הוא להציע סיוע לארגונים בכל נושא משיווק וניהול משאבי אנוש ועד תכנון אסטרטגי כדי להשפיע על בקרה, קביעת מדיניות והתנהלות החברה, וכן לתרום לשיתופי פעולה ויצירת קשרים עם ארגונים חיצוניים. המייעצים כוללים מומחים מוכשרים המציעים ייעוץ חדשני ופרספקטיבה דינמית. במפגש רבעוני או חצי שנתי, המייעצים יכולים לספק הכוונה אסטרטגית, הצעות לשיפור, וסיוע בהערכה של יעילות תוכניות העבודה.

יזמים, במיוחד מחברות סטארט-אפ (הזנק) או מעסקים קטנים, לא ירצו לדלל את שליטתם בעסקיהם על ידי הקמת דירקטוריון בעל אחריות וסמכויות רשמיות. לפיכך, מועצת הייעוץ עשויה להיות פתרון מתאים יותר ליזמים שרוצים ייעוץ איכותי אד-הוק. חברי מועצת המנהלים המייעצת, כקבוצה חיצונית, לא כפופים לחוקי ניהול תאגיד ולכן יכולים  גם לספק מידע וייעוץ לא אובייקטיביים ליזמים.
## הערות שוליים

קטגוריה:ייעוץ ארגוני
קבר שת

מקום **קברו של [[שת]]** בן אדם הראשון אינו מתואר בתנ"ך, אך על פי מסורת יהודית מימי הביניים קברו שכן באזור היישוב העתיק ארבל.
על פי מסורת מוסלמית מאותה תקופה קברו שכן בכפר א-נבי שית שבלבנון. מסורת מוסלמית נוספת מתחילת המאה ה-13, מציינת את קברו בכפר בשית (כיום במושב עשרת). מסורת בבלית מאוחרת מציינת את קברו בסמיכות למוסול שבעיראק.

## ארבל
### המקורות
* רשימת "יחוס הצדיקים", סביב המאה ה-11-המאה ה-12: 
* רבי יעקב בן נתנאל הכהן, סביב שנת 1187 לספירה:
* רבי שמואל ב"ר שמשון בספרו "", סביב שנת 1210 לספירה:
* רבי מנחם החברוני ב"איגרת ר' מנחם ב"ר פרץ החברוני", סביב שנת 1215 לספירה:
* בספר "תוצאות ארץ ישראל", סביב שנת 1270 לספירה: 
* ספר "שבילי דירושלים" (המיוחס לרבי יצחק חילו), סביב שנת 1333 לספירה:

### זיהוי הקבר
בשנת 2007 ביצעו הארכאולוג יוסי סטפנסקי, ישראל הרצברג וישראל מאיר גבאי מחקר בו איתרו את המתחם, המבנה והבאר שתוארו בכתבי עולי הרגל בבירור.

## א-נבי שית
מסורת ערבית מהמאה ה-12 מציינת את קברו של שת בכפר א-נבי שית שבאזור הבקאע שבמזרח לבנון. במקום יש מבנה מקאם ומסגד גדול בשם א-נבי שית.

הנוסע המוסלמי אבן ג'ביר שעבר באזור בשנת 1184, בדרכו לדמשק כתב:

## כפר בשית
ממוזער|כפר שית 1931
מסורת ערבית מהמאה ה-13 מציינת את קברו של שת בשטח הכפר הערבי בשית (שעל חורבותיו הוקמו מספר מושבים, בניהם כפר מרדכי).

המקום מוזכר לראשונה בכתביו של הגאוגרף הערבי יאקות אל-חמאווי, שחי במאה ה-13.

בדורות קודמים נקרא הכפר בית-שית ואחר כך אוחדו המילים ל-בשית.

קבר בשית כיום נמצא במושב עשרת.

## הערות שוליים

קטגוריה:קברי צדיקים
קטגוריה:ארבל (מושב)
נבחרת גביע בילי ג'ין קינג של איטליה

**נבחרת גביע בילי ג'ין קינג של איטליה** היא נבחרת הטניס של איטליה המשחקת בגביע בילי ג'ין קינג (גביע הפדרציה) העולמי ומורכבת משחקניות הטניס הבכירות שלה.

הנבחרת משחקת בגביע הפדרציה החל משנת 1963, כאשר התחרות הוקמה. הנבחרת כלולה בארבע נבחרות שהשתתפו מכל העונות של גביע הפדרציה מאז היווסדה. היא זכתה בגביע 5 פעמים.

נכון לשנת 2025 שיחקה איטליה מאז תחילת השתתפותה בגביע בילי ג'ין קינג/גביע הפדרציה 153 משחקים בינלאומיים, בהם ניצחה 88 פעמים.

## תוצאות בגביע הפדרציה/גביע בילי ג'ין קינג

## קישורים חיצוניים

* נבחרת טניס הנשים של איטליה - דף הנבחרת מאתר גביע בילי ג'ין קינג

## הערות שוליים

איטליה
טניס
קטגוריה:איטליה: טניס
Earth Song

**Earth Song** (בעברית: **שיר האדמה**) הוא הסינגל השלישי מתוך האלבום , של הזמר מייקל ג'קסון. השיר הוא בלדה המשלבת אלמנטים של בלוז, גוספל ואופרה ועוסקת בנושא איכות הסביבה. במקור היה אמור להכלל באלבום Dangerous, אך ירד בעריכה הסופית של האלבום.

הוידאו קליפ שליווה את השיר צולם ביער האמזונאס, קרואטיה, טנזניה וניו יורק. השיר הגיע לפסגת המצעדים באיטליה, בריטניה, גרמניה, ספרד, שוודיה ושווייץ.

ב-25 ביוני 2009 ג'קסון ביצע את השיר כשיר הסוגר את החזרה לקראת סדרת ההופעות "This Is It" שאמורה הייתה לצאת לדרך כשלושה שבועות לאחר מכן. באותו הלילה נפטר מדום לב. שיר זה היה השיר האחרון אותו ביצע.

## הפקה
השיר Earth Song נכתב במקור על ידי ג'קסון בשם What About Us. גרסת דמו של השיר תוכננה לצאת כחלק מהגרסה המחודשת של האלבום Dangerous שיצאה בשנת 1991, אך לבסוף בוטלה. הפקת השיר בוצעה על ידי ג'קסון עצמו בשיתוף עם דייוויד פוסטר וביל בוטרל.

בהפקת השיר נעשה ניסיון ליצור שיר המעביר מסרים חברתיים בשילוב מלודיה קליטה, שתאפשר גם למאזינים שאינם דוברי אנגלית לשיר את הפזמון ביחד.

## וידאו קליפ
הוידאו קליפ, שליווה את השיר, עסק בנושאים סביבתיים וחברתיים שונים ונראו בו תמונות הקשורות לפגיעה בבעלי חיים, בירוא יערות, זיהום, עוני ומלחמה. הצילומים התקיימו בארבעה מקומות שונים. החלק הראשון צולם ביער האמזונאס, באזור שחלק גדול ממנו נהרס שבוע לאחר סיום הצילומים. בקליפ צולמו תושבים ילידים מקומיים ולא שחקנים. החלק השני צולם בקרלובץ, קרואטיה, שהייתה חלק מאזורי הקרבות במלחמה בין הקרואטיים והסרבים. החלק השלישי צולם בטנזניה ועסק בציד והרג בלתי חוקי של בעלי חיים. החלק האחרון צולם בוורוויק, ניו יורק ובו נראתה שרפת יער, שלמעשה הייתה שרפה מבוקרת שצולמה בשדה תירס.

הקליפ זכה בפרס ג'נסיס על שם דוריס דיי בשנת 1996. הפרס ניתן לאנשים או ארגונים בתחום המדיה על תרומתם להעלאת המודעות לנושאי זכויות בעלי חיים. הקליפ היה מועמד כקליפ הטוב ביותר בטקס פרסי הגראמי בשנת 1997.

## מיקומי שיא

## קישורים חיצוניים

## הערות שוליים

קטגוריה:שירי מייקל ג'קסון
קטגוריה:שירים באנגלית
קטגוריה:שירים שהופקו על ידי ביל בוטרל
קטגוריה:שירים שהופקו על ידי דייוויד פוסטר
קטגוריה:שירים נגד מלחמה
קטגוריה:שירים על כדור הארץ
קטגוריה:שירים על שינוי אקלים
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
הילמן הנטר

**הילמן הנטר** (באנגלית: **Hillman Hunter**) היא מכונית משפחתית, שיוצרה על ידי חברת הילמן הבריטית בין השנים 1966–1979.
## הילמן
חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.

## היסטוריה
משנת 1967 כאשר חברת קרייזלר השתלטה על חברת "הילמן" הדגם היה קרוי "קרייזלר הנטר" (באנגלית: "Chrysler Hunter").

בין השנים 1967–1968 יוצר דגם ה"הילמן הנטר" באוסטרליה

באיראן יוצר דגם ה"הילמן הנטר" על ידי חברת "Paykan", תחת השם "Paykan Hillman Hunter ", משנת 1966. בנוסף יוצרה גרסת טנדר של הדגם.

דגם ה"הילמן הנטר" יוצא לדרום אפריקה וישראל.

תאוצת "הילמן הנטר" (מנוע 1,725 סמ"ק) מ-0 - 97 קמ"ש היא 15.1 שניות.

דגמי המכונית המשפחתית מסוג **[[פאיקאן]]** (Paykan), אשר יוצרו באיראן בין השנים 1967–2005 התבססו על דגם ה-"הילמן הנטר".

דגמי זינגר וולוג (דור שני, אשר יוצרו בין השנים 1967-1970, הדגם היה קרוי: "ניו וולוג") התבססו על דגם "הילמן הנטר".

## תצורות
* משפחתית - 4 דלתות
* סטיישן
## דגמים (משנת 1970)
* DL (דה-לוקס, מנוע 1,496 סמ"ק)
* GL (מנוע 1,725 סמ"ק)
* Super (מנוע 1,725 סמ"ק)
* Topaz - משנת 1975, (יוצר במספר מוגבל של יחידות)

## תמונות

קובץ:Hillman Hunter with second of the four fronts 1725cc first registered October 1967.JPG| הילמן הנטר 1,725 סמ"ק, שנת 1967
קובץ:Hillman Hunter (4484224765).jpg | הילמן הנטר סטיישן
קובץ:1976 Hillman Hunter Estate (8485320394).jpg | הילמן הנטר - סטיישן, שנת 1976
קובץ:1975 Hillman Hunter Super (6589118063).jpg| הילמן הנטר, שנת 1975
קובץ:Hillman Hunter 1725cc first registered May 1974.jpg | הילמן הנטר, 1,725 סמ"ק
קובץ:1973 Hillman Hunter (31725004731).jpg | הילמן הנטר, שנת 1973
קובץ:1979 Chrysler Hunter Super (9032745106).jpg| קרייזלר הנטר, שנת 1979
קובץ:1979 Chrysler Hunter (6168870040).jpg | קרייזלר הנטר, שנת 1979
קובץ:1970 Hillman HC Hunter Royal sedan (15649497485).jpg| הילמן הנטר (יוצר באוסטרליה), שנת 1970 - מבט לתא הנהג
קובץ:Hillman Hunter Safari (HC).JPG | הילמן הנטר סטיישן (יוצר באוסטרליה)
קובץ:Hillman Hunter (15145913082).jpg | הילמן הנטר (יוצר באוסטרליה)
קובץ:Paykan Hillman Hunter (8688702841).jpg| פייקאן (פייקאן הילמן הנטר) (יוצר באיראן)
קובץ:Car in Iran.jpg | פייקאן (פייקאן הילמן הנטר) (יוצר באיראן)
קובץ:Peykan 1971 5.JPG |פרסומת לפייקאן (פייקאן הילמן הנטר) (שנת 1971 איראן)


## ראו גם
* הילמן ויזארד
* הילמן מינקס
* הילמן סופר מינקס
* הילמן אימפ
* הילמן גאזל
* הילמן הסקי
## קישורים חיצוניים

* הילמן הנטר, 1,725 סמ"ק, שנת 1969 (6:04דקות), יו-טיוב
* יצור הילמן הנטר באיראן (22:37 דקות), יו-טיוב
## הערות שוליים

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1966
הנטר
קטגוריה:מכוניות בריטיות
קטגוריה:כלי רכב המורכבים באיראן
אלירן גואטה

**אלירן גואטה** (נולד ב-23 בינואר 1975 בנתניה) הוא כדורסלן עבר ישראלי אשר שיחק בעמדת הפאוור פורוורד.

## קריירה
גואטה החל את הקריירה שלו בקבוצת הילדים של אליצור מכבי נתניה והתקדם בקבוצה הנוער.

ב-1993 החל לשחק בקבוצת הבוגרים של מכבי נתניה מהליגה הלאומית (הליגה השנייה) בן 18.

ב-1997 עבר גואטה לארצות הברית ושיחק במכללת טיילר ג'וניור קולג שבטקסס שתי עונות שלאחריהן שב למכבי נתניה.

ב-1998 עבר לשחק בבית אליעזר וב-2000 עבר למכבי חדרה.

ב-2002 עזב את ישראל ועבר לשחק בקבוצת מגניטוגורסק מהסופרליגה הרוסית.

ב-2003 שב לישראל וחתם בהפועל עפולה ובאותה שנה עבר למגדל העמק.

ב-2004 שב לאליצור נתניה וב-2008 אף העפיל עמה לליגת העל, במדיה שיחק שש עונות בשתי קדנציות בליגת העל (97-98,2009-2014) ואף שיחק ביורוצ'לנג' בעונת 2011.

ב-2015 שיחק 4 עונות בקבוצת עירוני נתניה כקפטן. קבוצה שהחלה את דרכה בליגה ב' ובהמשך שינתה את שמה לאליצור נתניה ועלתה לליגה הלאומית.

ב-2019 עבר לקבוצת מכבי חדרה בה שיחק במשך שתי עונות ובה סיים את דרכו בכדורסל הישראלי ופרש.

## קישורים חיצוניים

*אלירן גואטה בעמוד מנהל ליגת העל בכדורסל מנהלת ליגת העל
* 

קטגוריה:כדורסלנים ישראלים
קטגוריה:כדורסלני אליצור עירוני נתניה
קטגוריה:כדורסלני מכבי חדרה
קטגוריה:כדורסלני הפועל עפולה
קטגוריה:כדורסלני הפועל מגדל העמק
קטגוריה:נתניה: כדורסלנים
קטגוריה:ישראלים שנולדו ב-1975
הילמן ויזארד

**הילמן ויזארד** (באנגלית: **Hillman Wizard**) היא מכונית משפחתית, 6 צילינדרים, שיוצרה על ידי יצרנית הרכב הבריטית **הילמן** במספר גרסאות, בין השנים 1931–1933.

יוצרו כ- 
7,000 יחידות מדגם ה-"הילמן ויזארד". בשנת 1931 יוצרו 3,250 יחידות, ובשנת 1932 יוצרו 2,186 יחידות.

## הילמן
חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976.

## דגמים
*  הילמן ויזארד מודל 65

*  הילמן ויזארד מודל 75

### גרסאות
* ויזארד סלון (מחיר הדגם בהשקתו הייתה 270 לירות שטרלינג)
* ויזארד סלון דה-לוקס (מחיר הדגם בהשקתו הייתה 285 לירות שטרלינג)
* ויזארד קופה-קבריולה (2 מושבים) (מחיר הדגם בהשקתו הייתה 299 לירות שטרלינג)
* ויזארד 4 דלתות  - ספורט סלון (מחיר הדגם בהשקתו הייתה 299 לירות שטרלינג)

## תמונות

קובץ:1932 Hillman Wizard.jpg| הילמן ויזארד, שנת 1932
קובץ:Hillman Wizard DHC (1931).jpg | הילמן ויזארד, קבריולט, שנת 1931
קובץ:Hillman Wizard DHC (1931) - 33951519544.jpg | הילמן ויזארד, קבריולט, שנת 1931


## ראו גם
* הילמן 12
* הילמן מינקס
* הילמן סופר מינקס
* הילמן אימפ
* הילמן גאזל
* הילמן הנטר
* הילמן הסקי

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1931
ויזארד
קטגוריה:מכוניות בריטיות
ירואן טסלר

**ירואן טסלר** (בהולנדית: **Jeroen Tesselaar**; נולד ב-16 בינואר 1989) הוא כדורגלן הולנדי המשחק בעמדת המגן השמאלי בקבוצת קוויק בויס.

## קריירה
טסלר התחיל לשחק כדורגל בקבוצת HVV הולנדייה ובגיל 13 הצטרף לקבוצת הנערים של א.ז. אלקמאר. בקיץ  חתם לשנתיים בקבוצה הבוגרת והושאל לטלסטאר ספורטקלאב בה שיחק שלוש עונות ובסופן שוחרר מאלקמאר.

ב-14 ביולי 2011 חתם בסנט מירן מליגת העל הסקוטית. ב-25 ביולי ערך את הופעת הבכורה שלו בקבוצה במשחק הליגה נגד דונפרמליין. ב-20 באוגוסט 2011 בישל שני שערים בניצחון 1–2 נגד היברניאן.

ביוני  חתם בקילמרנוק. את הופעת הבכורה שלו בקבוצה, טסלר רשם במחזור הפתיחה של העונה בתיקו 0-0 נגד דנדי. במהלך עונת  טסלר שבר את אפו ארבע פעמים, דבר שאילץ אותו ללבוש מסכה על פניו עד סוף הקריירה שלו.

בקיץ  חזר לקדנציה שנייה בסנט מירן. ב-25 באוקטובר 2014 טסלר הבקיע את שער הבכורה שלו בסקוטלנד במשחק הליגה נגד רוס קנטרי שהסתיים בתיקו 2-2.

ב-14 באוגוסט 2015 חתם בדה חראפסחאפ מליגת העל ההולנדית עד לסיום העונה.

את עונת  התחיל כשחקן חופשי ובנובמבר  חתם בהפועל רמת גן מהליגה הלאומית. ב-24 באפריל 2017 הבקיע את שער הבכורה שלו ברמת גן בהפסד 3–5 למכבי נתניה.

ב-1 ביולי 2017 חתם בהפועל קטמון ירושלים.

את עונת , טסלר התחיל כשחקן חופשי. ב-5 בפברואר 2019 טסלר חתם בקוויק בויס.

## קישורים חיצוניים

## הערות שוליים

קטגוריה:מגני כדורגל הולנדים
קטגוריה:כדורגלנים הולנדים
קטגוריה:כדורגלני טלסטאר ספורטקלאב
קטגוריה:כדורגלני סנט מירן
קטגוריה:כדורגלני קילמרנוק
קטגוריה:כדורגלני דה חראפסחאפ
קטגוריה:כדורגלני הפועל רמת גן
קטגוריה:כדורגלני הפועל קטמון ירושלים
קטגוריה:הולנדים שנולדו ב-1989
אוסאמה הווסאווי

**אוסאמה הווסאווי** (בערבית: **أسامة هوساوي**; נולד ב-31 במרץ 1984) הוא כדורגלן עבר סעודי ששיחק בעמדת הבלם.

## קריירת מועדונים
הווסאווי התחיל את הקריירה המקצועית שלו במחלקת הנוער של אל-ווחדה ממנה המשיך לקבוצה הבוגרת. בשנת  חתם באל-הילאל בה שיחק ארבע עונות.

באפריל  חתם באנדרלכט מליגת העל הבלגית מה שהפך אותו לסעודי הראשון שמשחק בליגה הבלגית. ב-25 באוגוסט 2012 הווסאווי שיחק את משחקו היחיד באנדרלכט במשחק הליגה נגד לובן.

בנובמבר  חתם באל-אהלי תמורת 1.5 מיליון אירו. בשנת  הווסאווי חזר לאל-הילאל תמורת 5.5 מיליון דולר.

ב-23 באוגוסט 2018 חתם באל-ווחדה, מועדון נעוריו.

ב-26 בדצמבר 2018 הודיע על פרישה מכדורגל בחשבון הטוויטר שלו.

## קריירה בינלאומית
ב-11 באוקטובר 2006 הווסאווי ערך את הופעת הבכורה שלו בנבחרת ערב הסעודית בניצחון 0-5 נגד . ב-2 ביוני 2008 הבקיע את שער הבכורה שלו בנבחרת בניצחון 1-4 נגד .

הווסאווי השתתף עם הנבחרת שלוש פעמים בגביע אסיה בשנים 2007, 2011 ו-2015. הווסאווי משמש גם כקפטן הנבחרת.

## תארים
; אל-הילאל
*ליגת העל הסעודית: , , 
*גביע כתר הנסיך: , , , 
*גביע המלכים: 

; אנדרלכט
*הסופר קאפ הבלגי: 

; אל-אהלי
*ליגת העל הסעודית: 
*גביע כתר הנסיך: 
*הגביע הסעודי: 

## קישורים חיצוניים

קטגוריה:כדורגלנים סעודים
קטגוריה:בלמי כדורגל סעודים
קטגוריה:מכה: כדורגלנים
קטגוריה:כדורגלני אל-וחדה (מכה)
קטגוריה:כדורגלני אל-הילאל
קטגוריה:כדורגלני אנדרלכט
קטגוריה:כדורגלני אל-אהלי ג'דה
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:כדורגלני מונדיאל 2018
קטגוריה:סעודים שנולדו ב-1984
יחסי ארצות הברית – לוקסמבורג

**יחסי ארצות הברית–לוקסמבורג** הם היחסים הדיפלומטיים הרשמיים שבין **[[ארצות הברית]]** לבין **[[לוקסמבורג]]**.

## היסטוריה
כוחות צבא ארצות הברית נלחמו הן במלחמת העולם הראשונה והן במלחמת העולם השנייה לשחרור לוקסמבורג מהכיבוש הגרמני, ויותר מ-5,000 חיילים אמריקנים, ובהם גנרל ג'ורג' פטון, קבורים בבית הקברות הצבאי והאנדרטה האמריקניים בלוקסמבורג. במהלך מלחמת קוריאה שלחה לוקסמבורג 85 חיילים שהשתתפו במלחמה, לצד כוחות האו"ם והכוחות האמריקניים.

כיום שתי המדינות חברות בנאט"ו, בארגון לשיתוף פעולה ולפיתוח כלכלי ובארגון לביטחון ולשיתוף פעולה באירופה.

## יחסים כלכליים
הייצוא מארצות הברית ללוקסמבורג כולל מטוסים מסחריים, מידע, רפואה, בידור, טכנולוגיות תקשורת ומכשירים, וחברות אמריקניות הן בין המשקיעים הזרים הגדולים ביותר במשק בלוקסמבורג. מאידך, לוקסמבורג היא מרכז פיננסי גדול באירופה, ולבנקים אמריקניים יש נוכחות משמעותית במדינה. לוקסמבורג משתתפת בתוכנית הנסיעות ללא ויזה בארצות הברית, המאפשרת לאזרחי המדינות המשתתפות להגיע לארצות הברית למטרות תיירותיות במשך 90 יום ללא קבלת אשרה.

## יחסים דיפלומטיים
לוקסמבורג מחזיקה בארצות הברית שגרירות בוושינגטון די. סי. ו-19 קונסוליות באטלנטה, אוסטין, בוסטון, בולדר, שיקגו, קליבלנד, דטרויט, פורט לודרדייל, פורט מאיירס, הונולולו, לוס אנג'לס, מיניאפוליס, ניו אורלינס, ניו יורק, פיניקס, פורטלנד, סולט לייק סיטי, סן פרנסיסקו וסיאטל, מאידך, ארצות הברית מחזיקה בלוקסמבורג רק שגרירות בלוקסמבורג סיטי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אריק הארגן

**אריק דייוויד הארגן** (באנגלית: **Eric David Hargan**; נולד ב-3 ביוני 1968) הוא עורך דין אמריקאי המכהן כסגן מזכיר הבריאות ושירותי האנוש של ארצות הברית החל מ-6 באוקטובר 2017. הארגן פעל בעבר בתפקיד זה ב-2007 תחת ממשל ג'ורג' בוש.

ב-10 באוקטובר 2017 מינה הנשיא דונלד טראמפ את הארגן כממלא מקום מזכיר הבריאות לאחר שקודמו בתפקיד, דון רייט פרש מתפקידו.

## ביוגרפיה
הארגן נולד ב-1968 וגדל במולדס, אילינוי. הוא קיבל את תואר ראשון בפילוסופיה מאוניברסיטת הארוורד ואת הדוקטורט שלו מבית הספר למשפטים של קולומביה, שם היה עורך בכיר בכתב העת "Columbia Law Review" של בית הספר.

בין השנים 1997–2003 היה הארגן שותף במטה שיקגו של משרד עורכי הדין וינסטון וסטראון, שם התמחה בדיני חברות, במיוחד בתחום מיזוגים ורכישות, ניירות ערך, וקרנות הון סיכון. בין השנים 2003–2005 שימש הארגן כסגן התובע הכללי של HHS בממשל ג'ורג 'בוש. בין השנים 2005–2007 שירת את המחלקה כממלא מקום מזכיר וממלא מקום סגן מזכיר. בשיתוף פעולה הדוק עם המזכיר מייק לוויט, הארגן פיקח על פעילות המחלקה. בנוסף, הוא הוביל מספר יוזמות במחלקה, כולל יישום ניהול סדר היום של הנשיא, במאבק נגד הטרור הביולוגי, והיערכות בריאות הציבור למצבי חירום.

הארגן עזב את הממשלה ב-2007 והצטרף למחלקת הבריאות במשרד עורכי הדין מקדרמוט וויל ואמרי. הארגן הצטרף לתרגול הפיתוח העסקי של משרד הבריאות וה-FDA במשרד עורכי הדין גרינברג טראוריג ביוני 2010.

בשנת 2014 עבד הארגן על צוות המעבר של ברוס ראונר לאחר מינויו למושל מדינת אילינוי.

בעקבות בחירתו של דונלד טראמפ, היה הארגן בצוות המעבר של מחלקת הבריאות של הממשל. ב-15 במרץ 2017 הוכרז הארגן כסגן שר הבריאות ושירותי האנוש של ארצות הברית. השימוע שלו התקיים ב-7 ביוני 2017. מינויו של הארגן אושר על ידי הסנאט ב-4 באוקטובר 2017.

## חיים אישיים
הארגן חי בפרברי שיקגו, אילינוי, עם אשתו, אמילי, ושני בניהם. האגן שימש פרופסור בבית הספר למשפטים של אוניברסיטת לואולה בשיקגו בתחום הוראת תקנות הבריאות והמשפט המינהלי.

## קישורים חיצוניים

* HHS Biography of Eric Hargan

קטגוריה:חברי הקבינט של ארצות הברית בממשל דונלד טראמפ הראשון
קטגוריה:מזכירי הבריאות ושירותי האנוש של ארצות הברית
קטגוריה:חברי המפלגה הרפובליקנית (ארצות הברית)
קטגוריה:עורכי דין אמריקאים
קטגוריה:בוגרי אוניברסיטת הרווארד
קטגוריה:בוגרי בית הספר למשפטים באוניברסיטת קולומביה
קטגוריה:בעלי תואר דוקטור מאוניברסיטת קולומביה
קטגוריה:משנים למזכירי מחלקות בקבינט של ארצות הברית
קטגוריה:אמריקאים שנולדו ב-1968